GSM kerfi Tals komið í þráðlaust Netsamband með GPRS tækninni
Fyrstu GPRS þráðlausu sítengingunni við Netið var komið á í GSM kerfi Tals í morgun. Tæknimenn Tals og Nortel Networks hafa unnið að uppsetningu GPRS búnaðar í símkerfi Tals undanfarna mánuði og var þetta fyrsta prófunin á búnaðinum. GSM síminn sem notaður var til að koma á þessari sítengingu er af nýrri kynslóð slíkra símtækja. Búnaður til að nota GPRS þráðlausa sítengingu er innbyggður í símtækið. Með slíkum GSM síma er hægt að vafra á Netinu, taka við tölvupósti og nota WAP gáttir svo dæmi séu nefnd. Tal áætlar að viðskiptavinir fyrirtækisins geti verið komnir í sítengt þráðlaust samband við Netið innan nokkurra vikna. Sítengingin við Netið er ef til vill mesta byltingin sem GPRS færir viðskiptavinum Tals, því þar með verða þeir alltaf og allstaðar tengdir Netinu. Gert er ráð fyrir að á næstu mánuðum verði GSM símtæki í vaxandi mæli búin GPRS möguleikum. GSM símtækin verða þar með alhliða samskiptatæki einstaklinga, jafnt fyrir símtöl og samskipti á Netinu. Með þráðlausri sítengingu við Netið verða notendur óháðir stað og stund til að eiga viðskipti á Netinu, taka við tölvupósti eða skoða vefsíður. Einnig er hægt að tengja fartölvur við nýju GSM símana til að ná hraðvirku netsambandi. Hægt verður að tengjast Netinu með þessum hætti hvar sem er á þjónustusvæði Tals, en það nær nú til rúmlega 90% landsmanna. Fjarskiptafyrirtæki víða um heim eru að taka GPRS tæknina í notkun um þessar mundir. Þessi þróun GSM kerfisins til að bjóða sítengt hraðvirkt Net er víða kölluð kynslóð númer tvö og hálft (2,5). Þetta er kynslóðin sem brúar bilið milli upprunalega GSM kerfisins (kynslóð 2) og UMTS kerfisins (kynslóð 3). Ekki er búist við að þriðja kynslóð farsímakerfa komist í gagnið fyrr en eftir tvö ár.
Fyrstu GPRS þráðlausu sítengingunni við Netið var komið á í GSM kerfi Tals í morgun.
Tæknimenn Tals og Nortel Networks hafa unnið að uppsetningu GPRS búnaðar í símkerfi Tals undanfarna mánuði og var þetta fyrsta prófunin á búnaðinum.
GSM síminn sem notaður var til að koma á þessari sítengingu er af nýrri kynslóð slíkra símtækja.
Með slíkum GSM síma er hægt að vafra á Netinu, taka við tölvupósti og nota WAP gáttir svo dæmi séu nefnd.
GSM símtækin verða þar með alhliða samskiptatæki einstaklinga, jafnt fyrir símtöl og samskipti á Netinu.
Fjarskiptafyrirtæki víða um heim eru að taka GPRS tæknina í notkun um þessar mundir. Þessi þróun GSM kerfisins til að bjóða sítengt hraðvirkt Net er víða kölluð kynslóð númer tvö og hálft (2,5).